SNNP บวก 4% โบรกฯชูเป้า 13.50 บ. ชี้กำไร Q4 พีคสุดรับเปิดเมือง-โรงงานกลับมาผลิตปกติ
SNNP วิ่ง 4% โบรกฯชูเป้า 13.50 บ. ชี้กำไร Q4 ฟื้นมาเป็นกำไรสูงสุดของปี จากการเปิดเมืองและเปิดเทอม รวมถึงโรงงานกลับมาผลิตได้ตามปกติ
23 พ.ย. 2564

ผู้สื่อข่าวรายงานว่าวันนี้ (23 พ.ย. 2564) ราคาหุ้นบริษัท ศรีนานาพร มาร์เก็ตติ้ง จำกัด (มหาชน) หรือ SNNP ณ เวลา 10:26 น. อยู่ที่ระดับ 11.90 บาท เพิ่มขึ้น 0.40 บาท หรือ 3.48% โดยทำจุดสูงสุดที่ 11.90 บาท และทำจุดต่ำสุดที่ 11.70 บาท ด้วยมูลค่าการซื้อขาย 72.97 ล้านบาท

บริษัท หลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) ระบุในบทวิเคราะห์ (23 พ.ย. 2564) โดยทางฝ่ายวิจัยคาดกำไรสุทธิไตรมาส 4/2564 ฟื้นตัวทั้งจากไตรมาสก่อนและจากงวดเดียวกันของปีก่อน มาเป็นกำไรสูงสุดของปี เนื่องจากการเปิดเมืองและเปิดเทอม รวมทั้งโรงงานกลับมาผลิตได้ตามปกติ และคาดปี 2565 ทยอยออกสินค้าใหม่ ช่วยเพิ่มทั้งยอดขายและอัตรากำไร รวมถึงยอดขายในกัมพูชาฟื้นตัวและมีการขยายฐานการผลิตไปในเวียดนาม ทั้งนี้แนะนำ “ซื้อ” ราคาเป้าหมาย 13.50 บาท